Ineɣmasen n tiliẓri ur zmiren ara ad d-meslayen deg tedwilin-nsen ɣef wayen i bɣan, acku ayen i d-yettilin di tiliẓri d axtiri i t-id-ttaxtirin, rnu ɣer waya tidwilin-nsen cuddent ɣer wakud. Ma yella d ineɣmasen n rradyu, ayen i d-ttawin deg-s d tasekla, maci d awal ɣef tsekla. Akken daɣen deg tiliẓri d rradyu ulac aṭas n tedwilin ɣef tsekla, ma yella d tid yellan, ttawin-d deg-sent imyura ttmeslayen ɣef wayen xedmen di tsekla, mači d ineɣmasen ixedmen azɣan, d amaru-nni i d-wwin, i d-yeskanayen adlis-is.